**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 3-Locuri de muncă pentru toți**

**Obiectivul tematic 8: Promovarea unei ocupări sustenabile și de calitate a forței de muncă și sprijinirea mobilității forței de muncă**

**Prioritatea de investiții 8.i: Accesul la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă**

**Obiectivul specific: 3.1.: Creșterea ocupării șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație**

**GHIDUL SOLICITANTULUI -CONDIȚII SPECIFICE**

**Stimularea mobilității și subvenționarea locurilor de muncă pentru șomeri și persoane inactive, persoane cu dizabilități**

***AP 3/ PI 8.i/ OS 3.1***

**septembrie 2018**

**CUPRINS**

[**CAPITOLUL 1. Informații despre apelul de proiecte** 3](#_Toc525575133)

[1.1 Axa prioritară, prioritatea de investiții, obiective specifice, rezultate așteptate 5](#_Toc525575134)

[1.2 Tipul apelului de proiecte și perioada de depunere proiectelor 6](#_Toc525575135)

[1.3. Acțiunile sprijinite în cadrul apelului 6](#_Toc525575136)

[1.4. Teme secundare FSE 9](#_Toc525575137)

[1.5 Teme orizontale 10](#_Toc525575138)

[1.6 Tipuri de solicitanți eligibili 11](#_Toc525575139)

[1.7 Durata proiectului 11](#_Toc525575140)

[1.8 Grup țintă 11](#_Toc525575141)

[1.9. Indicatori specifici de program 12](#_Toc525575142)

[1.10. Alocarea financiară stabilită 14](#_Toc525575143)

[1.11 Valoarea maximă a proiectului, rata de cofinanțare 14](#_Toc525575144)

[**1.11.1 Valoarea maximă a proiectului** 15](#_Toc525575145)

[**1.11.2 Contributia proprie minima a solicitantului** 15](#_Toc525575146)

[**CAPITOLUL 2. Reguli pentru acordarea finanțării** 15](#_Toc525575147)

[2.1 Eligibilitatea solicitantului/ partenerilor 15](#_Toc525575148)

[2.2. Eligibilitatea proiectului 15](#_Toc525575149)

[2.3. Încadrarea cheltuielilor 15](#_Toc525575150)

[**CAPITOLUL 3. Completarea cererii de finanțare** 19](#_Toc525575151)

[**CAPITOLUL 4. Procesul de evaluare și selecție a proiectelor** 19](#_Toc525575152)

[**CAPITOLUL 5. Depunerea și soluționarea contestațiilor** 20](#_Toc525575153)

[**CAPITOLUL 6. Contractarea proiectelor – descrierea procesului** 20](#_Toc525575154)

[**Anexe** 20](#_Toc525575155)

# **CAPITOLUL 1. Informații despre apelul de proiecte**

**Context național - Date statistice[[1]](#footnote-1)**

Propunându-și să abordeze aspectele referitoare la handicap din perspectiva drepturilor omului, UE promovează incluziunea activă a persoanelor cu handicap și participarea deplină a acestora în cadrul societății. Fiindcă se leagă de drepturi, este o problemă care nu poate fi lăsată la latitudinea statelor membre. Această abordare se află și în centrul [Convenției Națiunilor Unite privind drepturile persoanelor cu handicap](http://www.un.org/disabilities/convention/conventionfull.shtml), la care UE este parte semnatară.

[Strategia europeană 2010-2020 pentru persoanele cu handicap](http://eur-lex.europa.eu/LexUriServ/LexUriServ.do?uri=COM:2010:0636:FIN:ro:PDF) adoptată în 2010 se bazează pe Convenție și ține cont de experiența acumulată în urma implementării [Planului de acțiune pentru persoanele cu handicap 2004-2010](http://europa.eu/legislation_summaries/employment_and_social_policy/disability_and_old_age/c11414_en.htm).

Strategia își propune să acționeze **în opt domenii prioritare**:

1. **Accesibilitate**: asigurarea accesibilității bunurilor și serviciilor pentru persoanele cu handicap și promovarea pieței dispozitivelor de asistare.

2. **Participare**: măsuri menite să garanteze că persoanele cu handicap se bucură de toate avantajele cetățeniei UE; eliminarea barierelor din calea participării depline la viața publică și la activitățile recreative; promovarea furnizării unor servicii comunitare de calitate.

3. **Egalitate**: combaterea discriminării pe motiv de handicap și promovarea egalității de șanse.

4. **Ocuparea forței de muncă**: măsuri pentru obținerea unei creșteri substanțiale a ponderii persoanelor cu handicap pe piața deschisă a forței de muncă. Aceste persoane reprezintă **o șesime din populația activă totală a UE**, însă doar un număr relativ mic dintre acestea au un loc de muncă.

5. **Educație și formare profesională**: promovarea unui învățământ favorabil incluziunii și a învățării de-a lungul vieții pentru elevii și studenții cu handicap. **Un acces egal la o educație de calitate și la posibilitățile de învățare de-a lungul vieții** le oferă persoanelor cu handicap șansa de a se implica pe deplin în societate și de a-și îmbunătăți calitatea vieții. Comisia Europeană a lansat o serie de inițiative educaționale destinate persoanelor cu handicap, printre care înființarea [Agenției Europene pentru Dezvoltarea Educației Speciale și Incluzive](http://www.european-agency.org/) și crearea unui grup de studiu privind handicapul și învățarea de-a lungul vieții.

6. **Protecție socială**: promovarea unor condiții de trai decente, combaterea sărăciei și a excluziunii sociale.

7. **Sănătate**: promovarea unui acces egal la servicii de sănătate și la unitățile care oferă aceste servicii.

8. **Acțiuni externe**: promovarea drepturilor persoanelor cu handicap în cadrul politicii de extindere a UE și al programelor internaționale de dezvoltare.

Atât în Uniunea Europeană cât şi în Statele Unite, persoanele cu dizabilităţi au o rată de ocupare mai mică decât a celor fără dizabilităţi, însă există variaţii mari între ţări. În UE, circa 50% din persoanele cu dizabilităţi au un loc de muncă1. OECD2 estimează că în ţările nordice rata de ocupare ajunge la 52-54% (Suedia, Finlanda, Elveţia), 50% în Luxemburg şi 40-45% în Norvegia, Marea Britanie şi Olanda. În Irlanda mai puţin de o treime din persoanele cu dizabilităţi au un loc de muncă, în timp ce în Polonia procentul este şi mai mic, sub 20%.

În România, rata ocupării persoanelor cu dizabilităţi este semnificativ mai scăzută comparativ cu populaţia generală. Doar 12,7% din persoanele cu dizabilităţi cu vârsta între 18-55 ani au un loc de muncă, în timp ce rata ocupării în populaţia generală pe acelaşi eşantion de vârstă este de 70%.

Sistemul de cotă reprezintă obligaţia angajatorilor ca un anumit procent din personal să fie persoane cu dizabilități, obligaţie impusă atât angajatorilor din sectorul public cât şi din privat, în special celor care au peste un anumit număr de angajaţi.

**O data cu apariția OUG nr. 60/2017 sistemul de cota a suferit cate modificări importante**:

Pentru a da persoanelor cu dizabilităţi posibilitatea de a trăi independent şi de a participa pe deplin la toate aspectele vieţii sunt necesare măsuri care să asigure creşterea angajării acestora atât în sectorul public, cât şi în cel privat, la finele anului 2016 numărul de persoane cu dizabilităţi angajate fiind sub 35.000.

* Autorităţile şi instituţiile publice, persoanele juridice, publice sau private, care au peste 50 de angajati si care care nu angajează persoane cu handicap, plătesc lunar către bugetul de stat o sumă reprezentând salariul de bază minim brut pe ţară garantat în plată înmulţit cu numărul de locuri de muncă în care nu au angajat persoane cu handicap.
* Dispare posibilitatea ca autoritatile si institutiile publice, persoanele juridice, publice sau private careu peste 50 de angajati, sa mai achizitioneze produse si servicii de la Unitatile Protejate
* În scopul stimulării angajării persoanelor cu handicap, autorităţile şi instituţiile publice, persoanele juridice publice, au obligaţia organizării unor concursuri de angajare exclusiv pentru persoanele cu handicap, cu respectarea prevederilor legale în vigoare. Această măsură nu exclude posibilitatea persoanelor cu handicap de a participa la toate celelalte concursuri de angajare organizate de către instituţia publică

Abordarea POCU în domeniul angajării persoanelor cu dizabilități.

Axa Prioritară 4 Incluziunea socială și combaterea sărăciei vizează explicit masuri de incluziune pentru persoanele cu dizabilități.

Astfel, in cadrul programului operațional se face in mod clar mențiunea faptului ca grupurile ce se confruntă cu dezavantaje şi sunt supuse unui decalaj în raport cu restul populației în privința oportunităților de a găsi un loc de muncă sunt șomerii și persoanele inactive, cu precădere șomerii de lungă durată, persoanele cu nivel redus de educație, lucrătorii vârstnici, persoanele aparținând minorității rome, persoanele cu dizabilități, precum și persoanele din mediul rural cu accent pe cei din agricultura de subzistență și semisubzistență.

De asemenea, doar 12,7% din totalul raportat al ***persoanelor cu dizabilităţi*** (1,4 milioane), erau angajate în iunie 2013. 56% dintre acestea au raportat că nu au lucrat niciodată. Această situaţie este agravată de nivelul scăzut de educaţie și informare al acestor persoane, rata acestora de participare la procesul de învățare pe tot parcursul vieții fiind cu mult sub media populaţiei generale.

Avand in vedere cele de mai sus, respectiv indentificarea problemelor acestui grup tinta in cadrul programului operational, reiese in mod evident faptul ca rezultatele preconizate in cadrul acestui proiect contribuie la indeplinirea obiectivelor progrmului, respectiv ale axei prioritare 4 – Incluziune sociala.

În vederea atingerii creșterii gradului de ocupare a persoanelor cu dizabilități prin intermediul prezentului apel de propuneri de proiecte se vor finanța următoarele tipuri de măsuri:

* Măsuri de sprijin pentru angajatori prin acordarea de subvenții la angajarea persoanelor cu dizabilități,compensare lipsă productivitate, adaptarea spațiilor de muncă pentru persoanele cu dizabilități conform prevederilor legislative în vigoare

**1.1 Axa prioritară, prioritatea de investiții, obiective specifice, rezultate așteptate**

* **Axa prioritară 3** - Locuri de muncă pentru toți
* **Obiectivul tematic 8:** Promovarea unei ocupări sustenabile și de calitate a forței de muncă și sprijinirea mobilității forței de muncă
* **Prioritatea de investiții 8.i:** Accesul la locuri de muncă pentru persoanele aflate în căutarea unui loc de muncă și pentru persoanele inactive, inclusiv pentru șomerii de lungă durată și pentru persoanele cu șanse mici de angajare, inclusiv prin inițiative locale de angajare și sprijin pentru mobilitatea forței de muncă
* **Obiective specifice:**

**Obiectivul specific: 3.1.:** Creșterea ocupării șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație

* **Rezultate așteptate:**
* Ocupare crescută a șomerilor și a persoanelor inactive, cu accent pe şomerii de lungă durată, lucrătorii vârstnici (55-64 ani), persoanelor cu dizabilităţi, persoanelor cu nivel redus de educație,

*urmare a sprijinului primit, din care:*

*- din regiuni mai puțin dezvoltate;*

*- din regiunea dezvoltată.*

## **1.2 Tipul apelului de proiecte și perioada de depunere proiectelor**

Apel de tip non-competitiv pentru implementarea schemelor nationale, cu termen limita de depunere.

**SISTEMUL INFORMATIC MySMIS 2014 VA FI DESCHIS ÎN DATA DE ­­­­­­­\_\_\_\_\_\_\_\_\_\_\_\_ ORA 16.00 si se va închide in data de \_\_\_\_\_\_\_\_\_\_, ora 16.00.**

Elaborarea propunerii de proiect va urma fazele mecanismului non-competitiv menționate la secțiunea II. Mecanismul non-competitiv (*Metodologia de verificare, evaluare şi selecție a proiectelor în cadrul Programului Operaţional Capital Uman 2014-2020- mai 2017).*

## **1.3. Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile in cadrul prezentului apel de proiecte sunt cele care urmăresc atingerea obiectivelorspecifice3.1, 3.2, 3.3

Prezentul apel de proiecte **finanțează următoarele tipuri de acțiuni** care se adresează grupului țintă prevăzut în prezentul Ghid:

* **Subvenționarea locurilor de muncă** (acordarea subvențiilor angajatorilor care angajează persoane din grupul țintă)- **activitate obligatorie si relevanta**
* **Creșterea șanselor de ocupare a persoanelor cu dizabilități** prin acordarea de sprijin în vederea achiziționării de echipamente asistive - **activitate relevanta**
* **Accesibilizarea locurilor de muncă pentru persoanele cu dizabilități** prin acordarea de sprijin angajatorilor
* **Acordarea de servicii de job coaching** post angajare pentru persoanele cu dizabilități - activitate relevată

**1.3.1 Stimularea angajării persoanelor cu dizabilități prin acordarea de subvenții angajatorilor**

Conform art.85 alin (2) din Legea nr. 76/2002 *privind sistemul asigurărilor pentru şomaj şi stimularea ocupării forţei de muncă*, cu modificările si completările ulterioare, angajatorii care, în raport cu numărul de angajați, şi-au îndeplinit obligaţia, potrivit legii, de a încadra în muncă persoane cu handicap, precum şi angajatorii care nu au această obligaţie legală, dacă încadrează în muncă pe durată nedeterminată persoane cu handicap primesc lunar, pentru fiecare persoană angajatădin aceste categorii, **o sumă în cuantumul si conditiile precizate de Legea nr.76/2002 cu modificările şi completările ulterioare, proportional cu timpul efectiv lucrat,** cu obligaţia menţinerii raporturilor de muncăsau de serviciu cel puţin 18 luni, din bugetul asigurarilor pentru somaj si fonduri europene structurale si de investitii.

Aceste facilităţi se acordă angajatorilor şi în situaţia în care, în perioada acordării acestora sau în cea în care există obligaţia legală de menţinere a raporturilor de muncă, persoanele beneficiare nu mai au statut de persoană cu handicap, după caz.

Angajatorii care încetează raporturile de muncă sau de serviciu ale persoanelor prevăzute sus menționate anterior termenului de 18 luni sunt obligați să restituie, în totalitate, agenţiilor pentru ocuparea forţei de muncă sumele încasate pentru fiecare persoană pentru care a încetat raportul de muncă sau de serviciu anterior termenului menţionat, plus dobânda de referinţă a Băncii Naţionale a României în vigoare la data încetării raporturilor de muncă sau de serviciu, dacă încetarea acestora a avut loc din motivele prevăzute la art. 83 alin. (2) din Legea 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completările ulterioare.

**Nu beneficiază de facilităţile prevăzute mai sus, angajatorii:**

a) care în ultimii 2 ani au fost în raporturi de muncă sau de serviciu cu persoanele angajate din categoriile prevăzute mai sus;

b) angajatorii la care calitatea de administrator/asociat este deţinută de una sau mai multe persoane fizice sau juridice care au calitatea de administrator/asociat la alţi angajatori care au beneficiat de cel puţin una dintre facilităţile prevăzute la art. 80 şi la alin. (1), (2) şi (5) din Legea 76/2002 privind sistemul asigurărilor pentru şomaj şi stimularea ocupării forţei de muncă, cu modificarile si completarile ulterioare pentru persoanele în situaţia cărora raporturile de muncă cu angajatorul care a beneficiat de facilităţi au încetat prin demisie, conform prevederilor legale, în ultimii 2 ani;

c) angajatorii care la data solicitării acordării facilitaţii se află în situaţia de insolvenţă, în procedură de executare silită, reorganizare judiciară, faliment, dizolvare, lichidare oriadministrare specială, care au activităţile suspendate sau restricţii asupra acestora.

**Facilităţile prevăzute anterior se acordă proporţional cu timpul efectiv lucrat de persoanele angajate din categoriile prevăzute la aceste alineate, precum şi pentru perioadele în care persoana se află în concediu de odihnă. Acestea** se acordă angajatorilor în situaţia în care persoanele din categoriile menţionate sunt înregistraţi ca şomeri în evidenţa agenţiilorpentru ocuparea forţei de muncă judeţene, respectiv a municipiului Bucureşti.

Pentru acordarea drepturilor mentionate mai sus, angajatorii vor încheia cu agenţia pentru ocuparea forţei de muncă judeţeană, respectiv a municipiului Bucureşti, în termen de 12 luni de la data angajării persoanelor, o convenţie.

**1.3.2 Acordarea de sprijin angajatorilor în vederea asigurării acesibilizării locurilor de muncă pentru persoanele cu dizabilități**

Decontarea accesibilizării locului/locurilor de munca in functie de necesitatile persoanei/persoanelor cu dizabilități angajate, inclusiv toaletele este condiționată de angajarea, pe perioadă nedeterminată, a cel puțin o persoană cu dizabilități și se realizează în conformitate cu necesitățile acestei persoane cu dizabilități.

Angajatorul care beneficiază de sprijin în vederea accesibilizării locului de muncă pentru persoane cu dizabilități are obligația de a asigura de menţinere a raporturilor de muncă pentru o perioadă de minim 12 luni.

În cazul în care angajatorul, în parale beneficiază de subvenția pentru angajare și de sprijin pentru accesibilizarea locurilor de muncă asigurarea de menţinerii a raporturilor de muncă este de 18 luni.

**1.3.3 Sprijinirea persoanelor cu dizabilități în vederea creșterii șanselor de integrare pe piața muncii prin acordarea de subvenții în vederea achiziționării de echipamente asistive**

**1.3.3.1 Informarea potențialilor beneficiari cu privire la oportunitățile oferite prin proiect în vederea asigurării identificării grupului țintă care urmează să beneficieze sprijin (activitate obligatorie)**

În vederea identificării potențialilor beneficiari ai programului de sprijin destinat persoanelor cu handicap care urmează să beneficieze de sprijin în vederea achiziționării de echipamente asistive - solicitantul/partenerul urmează să deruleze o campanie de informare la nivelul regiunilor de dezvoltare în care se implementează proiectul. Scopul acestei campanii de informare este acela de a asigura informarea corespunătoare a persoanelor cu handicap care au nevoie de echipamente asistive pentru a putea aplica în vederea obținerii sprijinului. Modalitatea de derulare a acestei campanii urmează să fie detaliată în cererea de finanțare și trebuie să țină cont de specificul publicului țintă (persoane cu handicap).

**1.3.3.2 Evaluarea ex-ante a potentialului beneficiar, pentru a determina situatia socio-profesionala anterioara interventiei financiare din cadrul proiectului (activitate obligatorie)**

Evaluarea ex-ante a potențialilor beneficiari, pentru a determina situația socio-profesională anterioară intervenției proiectului are dublu rol. În primul rând are rolul de identificare a viitorilor beneficiari ai schemei de ajutor în vederea achiziționării de echipamente asistive. În acest sens în cererea de finanțare solicitantul trebuie să prezinte pe larg, în detaliu, criteriile de evaluare a potențialilor beneficiari, criterii de evaluare transparente și nediscriminatorii pe baza cărora urmează să fie selectat grupul țintă al proiectului. Al doilea rol al evaluării ex-ante a potențialilor beneficiari este acela de a asigura monitorizarea impactului operațiunilor finanțate.

Evaluarea ex-ante va fi constituita in sensul operationalizarii termenilor de viata independenta si depasire a conditiei de vulnerabilitate.

**1.3.3.3 Contractarea si acordarea subvenției beneficiarilor (activitate obligatorie)**

În vederea acordării sprijinului financiar pentru persoanele cu handicap incluse în grupul țintă - solicitantul/partenerul urmează să încheie contracte individuale. Aceste contracte individuale urmează să menționeze drepturile și obligațiile beneficiarilor de sprijin. În mod obligatoriu contractul de subvenție urmează să menționeze cuantumul subvenției precum și echipamentele asistive ce urmează să fie achiziționate, inclusiv detaliile tehnice ale acestora.

Sprijinul financiar oferit persoanelor cu handicap ce urmează să se realizeze pe baza următoarelor costuri standard:

* Handicap fizic - echivalentul în lei a 3.500 euro TVA inclus
* Auditiv - echivalentul în lei a 1.000 euro TVA inclus
* Vizual - echivalentul în lei a 3.500 euro TVA inclus

Sumele obținute sub forma de sprijin financiar de către membrii grupului țintă vor fi utilizate în procent de 100% pentru achiziționarea echipamentelor asistive stabilite prin contractul de subvenție. Beneficiarii sprijinului financiar au obligația de a prezenta soliciantului/partenerului documentele justificative care atestă angajarea și lichidarea cheltuielilor generate de achiziționarea echipamentelor asistive menționate în contractul de subvenție.

Solicitantul/partenerii au obligația de a monitoriza utilizarea sumelor acordate ca sprijin financiar în vederea achiziționării de ecchipamente asistive. În cererea de finanțare se va prezenta metodologia de realizare a procesului de monitorizare a utilizării sprijinului financiar de către membrii grupului țintă. Solicitantul/partenerul are obligativitatea de a păstra copii dupa documentele justificative aferente utilizării sprijinului financiar. Totodată solicitantul/partenerul trebuie să se asigure de existența fizică a echipamentelor asistive pentru care a fost acordată subvenția.

Beneficiarii de sprijin financiar în vederea achiziționării de echipamente asistive au obligația de a nu înstrăina aceste echipamente pentru o perioadă de minim 24 de luni de la data achiziționării.

1.3.3.4 **Evaluarea de impact in ceea ce privește contribuția schemei la calitatea vieții beneficiarului -evaluarea ex-post a beneficiarilor (activitate obligatorie)**

Pe baza aceleiași metodologii de evaluare ca și în cazul activității 1.3.2 - solicitantul/partenerul urmează să realizeze evaluarea ex-post a beneficiarilor sprijinului financiar acordat prin proiect învederea achiziționării de echipamente asistive. Scopul acestei evaluări este acela de a stabilii impactul asupra persoanelor din grupul țintă prin perspectiva termenilor de viata independenta si depasire a conditiei de vulnerabilitate.

## **1.4. Teme secundare FSE**

**În cererea dumneavoastră de finantare va trebui să evidențiați în secțiunea relevantă, tema/temele secundară/secundare vizată/vizate, descrierea modului in care proiectul dumneavoastră contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.**

| **Tema secundară** | **Pondere minimă pe proiect** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | 2% |
| 02. Inovare socială | 1% |
| 05. Îmbunătățirea accesibilității, a utilizării și a calității tehnologiilor informației și comunicațiilor | 1% |
| 06. Nediscriminare | 2% |

Procentele din tabelul de mai sus reprezintă ponderi din totalul alocărilor aferente temelor secundare la nivel în cazul AP3/ PI.8i/ OS 3.1-3.3.

**Inovarea socială** devine tot mai importantă la nivel european, având în vedere rolul său de promovare a unor soluții și modalități noi, creative, de rezolvare a problemelor cu care se confruntă anumite comunități și societatea în ansamblul său.

POCU va promova inovarea socială, în special cu scopul de a testa, eventual implementa la scară largă soluții inovatoare, inclusiv la nivel local sau regional, pentru a aborda provocările sociale, în parteneriat cu partenerii relevanți din sectorul privat, public și ONG, comunitate și sectorul de întreprinderi sociale.

Î**n contextul obiectivelor specifice 3.1, temele de inovare socială ar putea implica**:

• **dezvoltarea de parteneriate** (ex. cu reprezentanți relevanți ai mediului de afaceri/ academic/ de formare etc.) pentru dezvoltarea de abordări inovative pentru integrarea pe piața forței de muncă a persoanelor din grupul tinta, persoane de etnie romă etc./ atragerea de investitori pentru valorificarea oportunităților create în contextul sprijinului disponibil pentru aceste persoane

* **orientarea acțiunilor de formare/ consiliere și sprijinul** pentru angajare către acele domenii relevante pentru asigurarea creșterii la nivel local și regional în funcție de potențialul identificat

• **dezvoltarea de noi abordări pentru furnizarea de competențe de bază** într-un mod care să răspundă nevoilor individuale și de afaceri

• **activități și inițiative care vizează promovarea egalității de șanse/ dezvoltarea durabilă**

• **crearea de modele de afaceri pentru a spori participarea pe piața muncii** etc.

Alte teme de inovare socială pot apărea în perioada de implementare a POCU (conform art. 9 alin 2 din Regulamentul (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului).

## **1.5 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** - în cadrul procesului de selecție pot fi acordate puncte suplimentare proiectelor care contribuie la tema orizontală – sprijinirea tranziției către o economie bazată pe emisii scăzute de carbon sau celor care propun în implementarea operațiunilor aspecte legate de locuri de muncă verzi,
* **Egalitatea de șanse, non-discriminarea etc,**
* **Utilizarea TIC și contribuția la dezvoltarea de competențe digitale**.

Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020 disponibil la <http://www.fonduri-ue.ro/orientari-beneficiari>.

## **1.6 Tipuri de solicitanți eligibili**

* *MMJS (Ministerul Muncii si Justitiei Sociale)/SPO inclusiv unităţile cu personalitate juridică din subordinea sa, respectiv Autoritatea Națională pentru Persoanele cu Dizabilități*

**Entitățile de mai sus pot aplica în calitate de  beneficiari unici sau în parteneriat.**

## **1.7 Durata proiectului**

Durata maxima de implementare a proiectului este de **36 luni**.

Perioada de implementare a proiectului nu poate depăși durata de implementare a programului.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

## **1.8 Grup țintă**

În cadrul prezentului apel de proiecte, grupul țintă este format din:

• Şomeri şi persoane inactive - persoanele cu dizabilităţi

Identificarea, recrutarea și menținerea grupului țintă în proiect sunt obiective care intră în responsabilitatea beneficiarului.

Pentru a fi eligibile, persoanele din grupul țintă vizat prin proiect trebuie să îndeplinească CUMULATIV următoarele condiții:

a) au domiciliul sau locuiesc în regiunea de dezvoltare unde se implementează proiectul

b) sunt persoane care dovedesc că îndeplinesc condiţiile conform Legii nr. 448/2006 privind protecţia şi promovarea drepturilor persoanelor cu handicap ‐ republicată, cu modificările și completările ulterioare(prin încadrarea în categoria de mai sus 1.9. Grup țintă eligibil din prezentul Ghid);

c) la nivelul proiectului, persoanele cu dizabilităţi care beneficiază de sprijin trebuie să reprezinte la nivelul grupului țintă al proiectului 100 % din totalul persoanelor care beneficiază de sprijin.

Solicitantul/partenerii au obligaţia de a respecta prevederile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei95/46/CE(Regulamentul general privind protecţia datelor), precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice(Directiva asupra confidențialității și comunicațiilor electronice),transpusă în legislaţia naţională prin Legea nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificarile si completarile ulterioare.

Astfel, persoanele din grupul ţintă al proiectului vor fi informate despre obligativitatea de a furniza datele lor personale, cu respectarea dispoziţiilor legale menţionate. Fiecare participant, în conformitate cu prevederile legale în vigoare, isi va da consimţământul pentru prelucrarea datelor sale cu caracter personal.

## **1.9. Indicatori specifici de program**

Cererea de finanțare va include atât indicatori de realizare, cât și indicatori de rezultat imediat prezentați în continuare.

Cererea de finanțare va avea în vedere următoarele ținte minime obligatorii pentru indicatorii de realizare/ rezultat imediat (elemente de eligibilitate proiect):

| **Indicatori de rezultat imediat** | | | | **Indicatori de realizare** | | |
| --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ţinta minimă solicitată** | **Cod** | **Regiune de dezvoltare** | **Denumire indicator** |
| 4S7 | Regiuni mai puțin dezvoltate | * Persoane care, la încetarea calității de participant, au un loc de muncă, inclusiv cele care desfășoară o activitate independentă, din care: * 4S7.1.2 persoane cu dizabilități -100% | Ținta minimă pentru indicatorul **4S7** este **de minim 50% din 4S8** | 4S8 | Regiuni mai puțin dezvoltate | * Persoane care beneficiază de sprijin, din care: * 4.S.8.1.2 persoane cu dizabilități - 100% |
| 4S7 | Regiune dezvoltata (Bucuresti-Ilfov) | * Persoane care, la încetarea calității de participant, au un loc de muncă, inclusiv cele care desfășoară o activitate independentă, din care: * 4S7.1.2 persoane cu dizabilități -100% | Ținta minimă pentru indicatorul **4S7** este **de minim 50% din 4S8** | 4S8 | Regiune dezvoltata (Bucuresti-Ilfov) | * Persoane care beneficiază de sprijin, din care: * 4.S.8.1.2 persoane cu dizabilități - 100% |

**Definițiile indicatorilor de rezultat și realizare se regăsesc în Anexa 1 la prezentul ghid.**

**Raportarea indicatorilor:**

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului)

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**Toți indicatorii menționați în prezentul apel de proiecte sunt obligatorii.**

După semnarea contractului de finanţare nerambursabilă cu AM/OI responsabil, dumneavoastră, în calitate de beneficiar, va trebui să demaraţi procedurile legale în vederea înregistrării ca operator de date cu caracter personal. Participanţii, în conformitate cu prevederile legale în vigoare, vor semna o declaraţie prin care îşi dau acordul privind utilizarea şi publicarea datelor personale.

## **1.10. Alocarea financiară stabilită**

Pentru prezentul apel de proiecte, bugetul alocat în cadrul axei prioritare 3, PI 8.i/ Obiective specifice 3.1-3.6*, dedicată atât regiunilor mai puțin dezvoltate cat și regiunii dezvoltate București- Ilfov* este 23.529.411,76 **euro (Contribuția UE + Contribuția RO)**, din care:

* **pentru regiunile mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia),** suma totală disponibilă este de 20.870.588,23  **euro,** din care contribuția UE este de  **17.740.000,00 euro** (corespunzând unei contribuții UE de 85%), iar contribuția națională este **de 3.130.588,23 euro** (corespunzând unei contribuții naționale de 15%);
* **pentru regiunea dezvoltată (București-Ilfov),** suma totală disponibilă este de  **2.658.823,53 euro**, din care contribuția UE este de  **2.127.058,82 euro** (corespunzând unei contribuții UE de 80%), iar contribuția națională este de  **531.764,71 euro** (corespunzând unei contribuții naționale de 20%).

## **1.11 Valoarea maximă a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii \_\_\_\_\_\_ 2017, respectiv **1 EURO = \_\_\_\_\_\_ RON**, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

### **1.11.1 Valoarea maximă a proiectului**

### Valoarea maximă eligibilă a unui proiect nu poate depăși alocarea financiară stabilită pentru fiecare apel de proiecte, prevăzută la punctul 1.8. din prezentul ghid al solicitantului, la care se adaugă coeficientul de supracontractare prevăzut în actele normative în vigoare.

### **1.11.2 Contributia proprie minima a solicitantului**

Contribuția proprie minima a solicitantului reprezintă o valoare obținuta prin aplicarea procentului minim de cofinanțare proprie (C.pr) la valoarea eligibila angajata de solicitant in cadrul proiectului.

In cadrul prezentului apel de proiecte, procentul minim de cofinantare proprie (C.pr.) obligatoriu pentru fiecare tip de entitate juridica, este prezentat in sectiunea 4.3.1. Cofinantarea proprie minima a beneficiarului din cadrul documentului Orientari privind accesarea finantarilor in cadrul Programului Operational Capital Uman 2014-2020, cu modificarile si completarile ulterioare, disponibil la http://www.fonduri-ue.ro/pocu-2014#implementare-program.

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *documentul Orientări privind accesarea finanțărilor în cadrul Programului Operational Capital Uman 2014-2020,* cu modificarile si completarile ulterioare*,* disponibil la http://www.fonduri-ue.ro/pocu-2014#implementare-program.

## **2.2. Eligibilitatea proiectului**

Se va avea în vedere capitolul relevant din *documentul Orientări privind accesarea finanțărilor în cadrul* Programului Operational Capital Uman 2014-2020*,* cu modificarile si completarile ulterioare*,* disponibil la http://www.fonduri-ue.ro/pocu-2014#implementare-program.

## **2.3. Încadrarea cheltuielilor**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |
| --- | --- | --- |
| **Cheltuielile eligibiledirecte** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 9-Cheltuieli aferente managementului de proiect | 23-Cheltuieli salariale cu managerul de proiect | * Salariu manager de proiect |
| 25-Cheltuieli salariale | 83 - Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. |
| 164 - Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect |
| 26-Cheltuieli cu subvenții/ burse/ premii | 91- Subvenții /prime | Subvenții (ajutoare, premii) pentru persoane aparținând grupurilor vulnerabile (persoane cu dizabilități) pentru achiziționarea de echipamente asistive |
| 51 -cheltuieli sub forma de bareme standard pentru costurile unitare | 214 - costuri angajator care încadrează în muncă pe durată nedeterminată din rândul persoanelor cu handicap | Subventie acordata lunar angajatorului, conform prevederilor Legii nr.76/2002 cu modificarile si completarile ulterioare, HG nr.174/2002 pentru aprobarea Normelor metodologice de aplicare a Legii nr.76/2002 cu modificările și completările ulterioare, HG nr.277/2002 privind aprobarea Criteriilor de acreditare a furnizorilor de servicii specializate pentru stimularea ocupării forţei de muncă cu modificarile si completarile ulterioare si HG nr.377/2002 pentru aprobarea Procedurilor privind accesul la măsurile pentru stimularea ocupării forţei de muncă, modalitaţile de finanţare şi instrucţiunile de implementare a acestora |
| 28-Cheltuieli de tip FEDR | 161 - cheltuieli cu constructii, inclusiv reabilitare/ modernizare clădiri | Cheltuielile de tip FEDR vor fi compuse exlusiv din sumele acordate angajatorilor în vederea accesibilizării locurilor de muncă pentru persoanele cu dizabilități.  o Reabilitare/ modernizare clădiri/ condiții de locuire, inclusiv accesibilizarea clădirilor/ inclusiv a spatiilor interioare pentru persoane cu dizabilități (ex. toalete accesibilizate). Toate lucrările de accesibilizare trebuie să fie efectuate în conformitate cu Normativul tehnic NP051;   Instalații tehnice;   Echipamente tehnologice (mașini, utilaje şi instalații de lucru);   Utilaje şi echipamente tehnologice şi funcționale.  Alte echipamente:  o Achiziționare şi instalare de sisteme şi echipamente pentru persoane cu dizabilități;  o Alte cheltuieli pentru investiții.  Cheltuieli pentru avize, acorduri, autorizații:   Taxe pentru obținerea/ prelungirea valabilității certificatului de urbanism;   Taxe pentru obținerea/ prelungirea valabilității autorizației de construcție;   Obținerea avizelor şi acordurilor pentru racorduri şi branșamente la rețelele publice de apă, canalizare, gaze, termoficare, energie electrică, telefonie;   Obținerea acordului de mediu;   Obținerea avizului PSI;   Obținerea avizelor sanitare de funcționare.  Cheltuieli privind proiectarea şi ingineria:   Elaborarea tuturor fazelor de proiectare (studiu de prefezabilitate, studiu de fezabilitate, proiect tehnic, detalii de execuție);   Plata verificării tehnice a proiectului;   Elaborarea documentațiilor necesare obținerii acordurilor, avizelor şi autorizațiilor aferente obiectivului de investiții, documentații ce stau la baza emiterii avizelor şi acordurilor impuse prin certificatul de urbanism, documentații urbanistice, studii de impact, studii/expertize de amplasament;   Cheltuieli pentru lucrări de construcții şi instalații aferente organizării de șantier  o Cheltuieli conexe organizării de șantier. |

|  |  |  |
| --- | --- | --- |
| **Cheltuieli indirecte** | | |
| **Cheltuieli generale de administrație (Cheltuielile eligibile indirecte**) reprezintă cheltuielile efectuate pentru funcționarea de ansamblu a proiectuluişi nu pot fi atribuite direct unei anumite activități. | | |
| 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale și cheltuielilor asimilate acestora (contribuții angajați și angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Utilități:   a) apă și canalizare  b) servicii de salubrizare  c) energie electrică  d) energie termică și/sau gaze naturale  e) telefoane, fax, internet, acces la baze de date  f) servicii poștale și/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare și igienizare   * Servicii de întreținere și reparare echipamente și mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Conectare la rețele informatice * Arhivare documente * Multiplicare, cu excepția materialelor de informare şi publicitate * Cheltuieli financiare și juridice (notariale):   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării și operării contului/conturilor bancare al/ale proiectului * Materiale consumabile:   + cheltuieli cu materialele auxiliare   + cheltuieli cu materialele pentru ambalat   + cheltuieli cu alte materiale consumabile * Producția materialelor publicitare și de informare * Tipărirea/multiplicarea materialelor publicitare și de informare * Difuzarea materialelor publicitare și de informare * Dezvoltare/adaptare pagini web * Închirierea de spațiu publicitar * Alte activități de informare și publicitate |
| **Cheltuielile generale de administrație vor fi decontate pe baza de costuri reale, în baza documentelor justificative, in limita a maxim 15% din cheltuielile directe eligibile** | | |

**Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificările si completările ulterioare,* CAPITOLUL 9 „Informare și publicitate”, pagina 54*.*

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

**NB. Cheltuielile directe de personal** reprezintă acele cheltuieli care derivă din încheierea de raporturi de serviciu/de muncă, inclusiv contribuţiile angajatului şi angajatorului, cu respectarea prevederilor Legii nr. 53/2003 - Codul muncii, republicată, cu modificările şi completările ulterioare, precum şi costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operaţiunii.

**Reguli generale și specifice de decontare**

**Potrivit prevederilor** REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI CAPITOLUL III Eligibilitatea cheltuielilor și caracterul durabil Articolul 65 –Eligibilitatea

La nivel de proiect pot fi decontate cheltuieli plafonate procentual, după cum urmează:

* **cheltuielile generale de administrație (cheltuieli indirecte pe bază de costuri reale)** vor fi decontate ca maximum 15% din cheltuielile directe ale proiectului.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare*
* *Metodologiei de evaluare și selecție a proiectelor POCU*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

* Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare* si cele ale Metodologiei de verificare, evaluare și selecție a proiectelor POCU.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* disponibil la http://www.fonduri-ue.ro/pocu-2014#implementare-program***.***

# **Anexe**

ANEXA 1. Definițiile indicatorilor de rezultat și realizare

ANEXA 2.Grila de verificare a conformității administrative și a eligibilității

ANEXA 3. Grila de evaluare și selecție tehnică și financiară

ANEXA 4. Cadru strategic si legal aplicabil

1. Sursa datelor statistice din aceasta sectiune este Institutul National de Statistica [↑](#footnote-ref-1)